Raseinių Šaltinio progimnazijos

direktoriaus 2022 m. birželio d.

įsakymo Nr. V1-

33 priedas

**RASEINIŲ ŠALTINIO PROGIMNAZIJOS**

**PSICHOLOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos psichologo pareigybė yra priskiriama specialistų (4) pareigybės grupei.

2. Pareigybės lygis – A1.

3. Pareigybės paskirtis – prevencinėmis priemonėmis stiprinti vaikų / mokinių psichologinį atsparumą ir psichikos sveikatą, skatinti saugios ir palankios ugdymuisi aplinkos progimnazijoje kūrimą, padėti vaikams / mokiniams, mokytojams, kitiems progimnazijos darbuotojams atgauti dvasinę darną, gebėjimą gyventi ir mokytis, aktyviai bendradarbiaujant su jų tėvais (globėjais, rūpintojais).

4. Pareigybės pavaldumas – direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI PSICHOLOGUI**

5. Psichologas turi atitikti šiuos specialius reikalavimus:

* 1. turėti aukštąjį išsilavinimą ir psichologo kvalifikaciją (specialybę) ir ne žemesnį nei psichologijos magistro laipsnį;
  2. gebėti teikti psichologinę pagalbą vaikams / mokiniams, turintiems specialiųjų ugdymosi poreikių;
  3. gebėti inicijuoti ir dalyvauti įgyvendinant progimnazijos bendruomenei aktualias psichologinių problemų prevencijos priemones;
  4. gebėti bendradarbiauti su mokytoju, specialiuoju pedagogu, logopedu, socialiniu pedagogu, kitais specialistais ir vaikų / mokinių tėvais (globėjais, rūpintojais) bei dirbti su jais komandoje, sprendžiant vaiko / mokinio problemas;
  5. gebėti koordinuoti progimnazijos bendruomenės narių elgesį patyčių ir smurtinio elgesio atveju;
  6. nustatyti vaiko / mokinio psichologines, asmenybės ir ugdymosi problemas ir padėti jas spręsti;
  7. stiprinti mokytojų, kitų progimnazijos darbuotojų, tėvų (globėjų, rūpintojų) gebėjimą bendrauti su vaikais / mokiniais, turinčiais psichologinių problemų;
  8. padėti laiduoti palankias psichologines sąlygas vaiko / mokinio ugdymo(si) procese;
  9. išmanyti psichologinio vertinimo metodikas;
  10. mokėti naudotis informacinėmis technologijomis;
  11. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (Lietuvos Respublikos Vyriausybės 2021 m. spalio 27 d. nutarimo Nr. 889 redakcija)(su vėlesniais pakeitimais) reikalavimus;
  12. gebėti taikyti dokumentų rengimo taisykles;
  13. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų / mokinių problemas;
  14. mokėti kaupti, sisteminti, apibendrinti informaciją ir rengti išvadas;
  15. mokėti suteikti pirmąją medicininę pagalbą;
  16. žinoti saugos darbe, priešgaisrinės saugos, elektros saugos reikalavimus;
  17. laikytis progimnazijos darbo tvarkos taisyklių;
  18. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;
  19. vadovautis Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais progimnazijos direktoriaus įsakymais patvirtintais vidaus dokumentais.

**III SKYRIUS**

**PSICHOLOGO FUNKCIJOS**

1. Psichologas atlieka šias funkcijas:
   1. nustato vaiko / mokinio asmenybės ir ugdymosi problemas, galias ir sunkumus, atlieka pirminį psichologinį vaiko / mokinio specialiųjų ugdymosi poreikių vertinimą;
   2. konsultuoja ir numato būdus vaikui / mokiniui, turinčiam asmenybės ir ugdymosi problemų (taip pat ir smurtą patyrusiam ar smurtavusiam), taiko psichologinio konsultavimo technikas, bendradarbiauja su tėvais (globėjais, rūpintojais), mokytojais, kitais progimnazijos darbuotojais ir kitais su vaiko / mokinio ugdymu susijusiais asmenimis, teikia jiems rekomendacijas;
   3. šviečia progimnazijos bendruomenę vaiko raidos psichologijos, pedagoginės ir socialinės psichologijos klausimais;
   4. inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius vaikus / mokinius;
   5. vykdo psichologinių krizių prevenciją, intervenciją ir postvenciją;
   6. bendradarbiauja su mokytoju, specialiuoju pedagogu, logopedu, socialiniu pedagogu ir kitais su vaiku / mokiniu dirbančiais specialistais, numatant ugdymo tikslų ir uždavinių pasiekimo būdus;
   7. rengia individualias rekomendacijas vaiko / mokinio psichologinėms, asmenybės ir ugdymosi problemoms spręsti;
   8. dalyvauja formuojant teigiamą progimnazijos bendruomenės požiūrį į psichologinių, asmenybės ir ugdymo problemų turinčius vaikus / mokinius bei jų ugdymą kartu su bendraamžiais;
   9. renka ir kaupia informaciją, reikalingą konsultuojamų vaikų / mokinių problemoms spręsti, bendradarbiaudamas su progimnazijos bendruomene, esant būtinybei – su kitomis institucijomis (Vaiko teisių apsaugos skyriumi, psichikos sveikatos centrais, policija ir kt.), bei atlieka vaikų / mokinių veiklos ir elgesio pamokų metu stebėseną;
   10. teikia informaciją apie vaikus / mokinius, turinčius psichologinių, asmenybės ir ugdymo problemų, suinteresuotiems asmenims ar institucijoms, susijusioms su šių vaikų / mokinių ugdymu, gavęs tėvų (globėjų, rūpintojų) sutikimą;
   11. atlieka aktualius psichologinius tyrimus, atsižvelgdamas į progimnazijos bendruomenės poreikius;
   12. tvarko ir pildo savo darbo dokumentus;
   13. derina su direktoriaus pavaduotoju ugdymui metinės veiklos prioritetus ir pagal juos rengia savo veiklos programą kalendoriams metams;
   14. planuoja atliekamų darbų kiekį (krūvį) pagal savo turimų etatinių valandų skaičių progimnazijoje ir derina jį su direktoriaus pavaduotoju ugdymui;
   15. skiria pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko vaikų / mokinių įvertinimų duomenis, dokumentus, rengia rekomendacijas, prevencines programas, ruošiasi konsultacijoms, paskaitoms, tobulina profesinę kvalifikaciją. Šių darbų atlikimo vietą derina su progimnazijos direktoriumi;
   16. dalyvauja progimnazijos vaiko gerovės ir kitų progimnazijos direktoriaus sudarytų darbo grupių, komisijų veikloje;
   17. teikia pasiūlymus administracijai dėl psichologo veiklos tobulinimo;
   18. pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus ar direktoriaus pavaduotojo ugdymui pavedimus;
   19. laikosi pedagoginės etikos normų.
2. Įtaręs ar pastebėjęs žodines, fizines, socialines, kibernetines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena vaikui / mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;
   3. informuoja raštinės darbuotojus, priešmokyklinio ugdymo grupės pedagogą, mokinio klasės vadovą arba socialinį pedagogą apie įtariamas ar įvykusias patyčias;
   4. esant grėsmei vaiko / mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir / ar progimnazijos darbuotojus, direktorių) ir / ar kitas institucijas (pvz.: policiją, greitąją pagalbą ir kita);
   5. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   6. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

1. Psichologas atsako už:
   1. vaikų / mokinių, turinčių specialiųjų ugdymosi poreikių, programų vykdymą;
   2. tinkamą psichologinės pagalbos teikimą, kokybišką savo funkcijų vykdymą;
   3. kokybišką dokumentų tvarkymą;
   4. progimnazijos direktoriaus įsakymų, nurodymų savalaikį vykdymą;
   5. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;
   6. tvarkingą priemonių naudojimą;
   7. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
   8. korektišką gautų duomenų panaudojimą, turimos informacijos konfidencialumą, savo darbo kokybę bei mokinių saugumą savo darbo metu;
   9. progimnazijos nuostatų vykdymą
   10. kvalifikacijos ir žinių tobulinimą;
2. Psichologas už atliktus darbus atsiskaito direktoriaus pavaduotojui ugdymui.
3. Psichologui gali būti taikoma drausmės, materialinė atsakomybė, jeigu jis:
   1. aplaidžiai vykdė savo pareigas;
   2. pažeidė darbo drausmę;
   3. darbe girtavo, rūkė, naudojo narkotikus, amoraliai elgėsi;
   4. grubiai, nepagarbiai elgėsi su mokiniais, jų tėvais (globėjais, rūpintojais), mokytojais ir kitais progimnazijos darbuotojais;
   5. savo veiksmais ar neveiklumu padarė progimnazijai moralinę ar materialinę žalą, pakenkė progimnazijos įvaizdžiui;
   6. naudojo neleistinus darbo metodus;
   7. naudojo spaudimą ir sankcijas ugdytiniams, jų tėvams (globėjams, rūpintojams) mokytojams.
4. Psichologas už savo pareigų nevykdymą atsako darbo tvarkos taisyklių ir Lietuvos Respublikos įstatymų nustatyta tvarka.
5. Psichologas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_